# Pterosaures

Els pterosaures (Pterosauria) són un ordre extint de sauròpsids (rèptils) arcosaures que van tenir un gran èxit evolutiu des de fa uns 240 milions d'anys fins fa 65 milions. Van ésser els dominadors dels cels mesozoics abans que les aus els substituïssin després de la gran extinció del Cretaci-Paleogen.

## Característiques

Les ales dels pterosaures eres molt diferents de les ales de les aus; així, les falanges del quart dit de la mà es va anar allargant progressivament i una pell molt fina que anava enganxada a aquest dit, feia d'ala per a poder volar.
Al final de l'húmer tenien el dit pteroide, una mena de dit situat horitzontalment que servia per a allotjar una petita membrana de pell que regulava la força dels corrents d'aire en passar per sobre l'ala. Una mena de pèls els recobrien tot el cos amb menys intensitat a les ales i es creu que tenien una visió molt aguda.
Els primers pterosaures tenien cinc dits als peus, la cua llarga i practicaven el vol actiu (bategant les ales) però els més moderns van perdre el cinquè dit, la cua es van reduir de 35 a 15 vèrtebres i van arribar al vol planat.

## Història natural

Eren rèptils de sang calenta, germans dels dinosaures (però no pas dinosaures) amb una capacitat de volar excel·lent, fins i tot millor que la dels ocells moderns, amb un cervell força gros per a l'època en la qual visqueren, adaptats totalment al vol, eren ovípars i tenien cura dels seus nadons. Tots els pterosaures que es coneixen avui en dia eren piscívors, trobats a llocs que antigament eren mars, oceans, rius, llacs, aiguamolls, etc.

## Taxonomia

* ORDRE PTEROSAURIA (extint)
** Subordre Rhamphorhynchoidea *
*** Família Dimorphodontidae
*** Família Anurognathidae
*** Família Campylognathoididae
*** Família Rhamphorhynchidae
** Subordre Pterodactyloidea
*** Superfamília Ornithocheiroidea
**** Família Istiodactylidae
**** Família Ornithocheiridae
**** Família Pteranodontidae
**** Família Nyctosauridae
*** Superfamília Ctenochasmatoidea
**** Família Gallodactylidae
**** Família Pterodactylidae
**** Família Ctenochasmatidae
*** Superfamília Dsungaripteroidea
**** Família Germanodactylidae
**** Família Dsungaripteridae
*** Superfamília Azhdarchoidea
**** Família Lonchodectidae
**** Família Tapejaridae
**** Família Azhdarchidae

## Cladograma

| Pterosauria | Preondactylus Macronychoptera Dimorphodontidae Caelidracones Anurognathidae Lonchognatha Campylognathoididae Breviquartossa Rhamphorhynchidae Pterodactyloidea Ornithocheiroidea Istiodactylidae Euornithocheira Ornithocheiridae Pteranodontidae Lophocrania Ctenochasmatoidea Gallodactylidae Euctenochasmia Pterodactylus Lonchodectes Ctenochasmatidae Dsungaripteroidea Germanodactylidae Dsungaripteridae Azhdarchoidea Tapejaridae Azhdarchidae |

## Referències

* ↑ Entrada «Pterosauria (pterosaur)» de la Paleobiology Database (en anglès). [Consulta: 4 novembre 2024].
* ↑ «Pterosaur distribution in time and space: an atlas» (en anglès). Zitteliana, 2008, pàg. 61-107.
Pterosauromorpha :
Regne: Animalia
Filum: Chordata
Classe: Sauropsida
Clade: Avemetatarsalia :
Pterosauromorpha :
Pterodactylomorpha :
Lophocratia :
Ornithocheiroidea :
Pteranodontoidea :
Vegeu també: Cronologia de la investigació del pterosaure • Filogènesi dels pterosaures • Llista de gèneres de pterosaures :